Kan ‘n Man So Skelm Wees? Buite-Egtelike Seuntjie Moet Suffer Want Pa Voel ‘n Veer… | Jansens Egskeiding Forum
You are here: Home / Kan ‘n Man So Skelm Wees? Buite-Egtelike Seuntjie Moet Suffer Want Pa Voel ‘n Veer…
Kan ‘n Man So Skelm Wees? Buite-Egtelike Seuntjie Moet Suffer Want Pa Voel ‘n Veer…
Published by jacquesjansen on October 31, 2011 | Leave a response
Goeie naand Jacques. Ek hoop nie jy het ‘n probleem dat ek jou “inbox” nie, maar ek wil nie graag my vrae op jou “wall” sit vir almal om te sien nie ~ “mure het ore” (Ha-ha). Ek wil asb. raad by jou hê.
Ek het ‘n buite-egtelike seuntjie van 8. Huidiglik betaal sy pa R3000.00 per maand onderhou. Ek het vandag gehoor dat die pa sy werk wil bedank sodat sy laaste dag indiens 31 Desember 2011 is. Ek weet sy volgende stap gaan daarna wees om aansoek te gaan doen vir vermindering van onderhoud ~ my vraag is nou, kan die hof hom soort van opdrag gee om uit sy pensioengeld, wat R2miljoen+ gaan beloop, voorsiening te maak vir die kind aangesien sy hele skoolloopbaan nog voor hom lê, of werk dit nie so nie?
Kan hy die geld in een van sy ander kinders (hy het 2 uit ‘n vorige huwelik ~ 25 en 22 onderskeidelik) of dalk sy huidige vrou se bankrekeninge laat inbetaal en daardeur laat blyk dat hy geen geld op sy naam het nie, of sal dit nie so maklik vir hom wees om onderhoud te probeer ontduik nie?
Sal ek enigsins in die toekoms aanspraak kan maak op onderhoud, of sal ek maar op my eie moet opsnork? Sal die feit dat hy bates (huis, 2 voertuie, ens.) het en ander luukshede het enigsins aan die hof ‘n verskil maak, of nie? ‘n Laaste vraag ~ wat as hy nou, terwyl hy nog in die diens is, tot sterwe kom en hy het nie in sy testament of by sy pensioenfonds ons seun as ‘n begunstigde genomineer nie ~ sal ek die huidige onderhoudsbevel vir hulle kan voorlê om sodoende “aanspraak” te maak of van die pensioengeld totdat ons seun nie meer minderjarig is nie, of sal dit ‘n geval wees dat die gelde net tussen sy ander 2 kinders (ongeag van hul ouderdomme en dat hulle reeds werksaam is) en sy vrou verdeel word.
Ek sal dit waardeer as jy my kan inbox indien moontlik, of andersins as anoniem kan antwoord. Byvoorbaat baie dankie. Vriendelike groete.
Goeie dag Lita,
Jou kind se pa bly onderhoudspligtig. As hy die hof wil nader om verlaging van onderhoud sal hy goeie redes moet aanvoer hoekom hy dit doen en die blote feit dat hy bedank het gaan nie in sy guns tel nie.
As hy egter agterstallig is met die onderhoud kon die hof so ‘n bevel gegee het, maar kan die hof ongelukkig nie so bevel gee vir toekomstige onderhoud wat nog betaal moet word nie.
Die feit dat hy bates het gaan help, want as hy agter raak met die onderhoud kan die bates te gelde gemaak word. Maak nie saak of jou kind buite egtelik is nie, hy het nog steeds dieselfde eis om onderhoud teen sy pa se boedel en is hy nie uitgesluit daarvan nie al is hy nie deur sy pa benoem nie.
Posted in Kinders, Onderhoud Tagged bates verkoop onderhoud betaal, bedank werk onderhoud vermy, Beste belang minderjarige kind, Beste egskeiding prokureur, buite-egtelike kind, Dagvaar vir egskeiding, Divorce, Egskeiding saak, Egskeidingsaak, Egskeidingsprokreur, hof, Jacques Jansen, Kind, kinderhof, kinders, moedeloos, Onderhoud, onderhoudswet, vermindering van onderhoud